b"\n_START_ARTICLE_\nInstitut d'Estad\xc3\xadstica de Catalunya\n_START_SECTION_\nMissi\xc3\xb3\n_START_PARAGRAPH_\nLa missi\xc3\xb3 d'aquest organisme \xc3\xa9s la gesti\xc3\xb3 del sistema estad\xc3\xadstic de Catalunya a trav\xc3\xa9s de la planificaci\xc3\xb3, la normalitzaci\xc3\xb3 de l'activitat estad\xc3\xadstica i la prestaci\xc3\xb3 d'assist\xc3\xa8ncia t\xc3\xa8cnica estad\xc3\xadstica, activitats recollides en el programa anual d'actuaci\xc3\xb3 estad\xc3\xadstica elaborat per l'institut i aprovat pel Govern de la Generalitat de Catalunya. Produeix dades estad\xc3\xadstiques oficial econ\xc3\xb2miques, demogr\xc3\xa0fiques i socials i a m\xc3\xa9s, fa el seguiment d'altres activitats estad\xc3\xadstiques que es fan al territori i en difon els resultats oficials. A m\xc3\xa9s, \xc3\xa9s l'encarregat de la creaci\xc3\xb3 i gesti\xc3\xb3 del Registre de Poblaci\xc3\xb3 de Catalunya el qual pot ser consultat per les administracions p\xc3\xbabliques en l'exercici de les seves compet\xc3\xa8ncies.\n_START_SECTION_\nInvestigaci\xc3\xb3\n_START_PARAGRAPH_\nEl 5 de desembre de 2017 l'Idescat fou escorcollat per un grup d'agents de la policia espanyola, amb l'objectiu de cercar informaci\xc3\xb3 relacionada amb el refer\xc3\xa8ndum d'independ\xc3\xa8ncia de Catalunya de l'1 d'octubre del mateix any."